ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ
ຕ້ອນຮັບທ່ານນາງ Bristalina I.Georgieva
ທີ່ການຕ້ອນຮັບທ່ານນາງ Bristalina I.Georgieva ຜູ້ອຳນວຍການໃຫຍ່ຝ່າຍບໍລິຫານທະນາຄານໂລກ (WB) ໃນຕອນເຊົ້າວັນທີ 23/03, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ຕີລາຄາສູງບົດບາດຂອງ WB ສຳລັບການພັດທະນາເສດຖະກິດ - ສັງຄົມຂອງ ຫວຽດນາມ, ພິເສດແມ່ນໃນການລົບລ້າງຄວາມອຶດຫິວຫລຸດຜ່ອນຄວາມທຸກຍາກ. ທ່ານນາຍົກລັດຖະມົນຕີໃຫ້ຮູ້ວ່າ: ໃນໄລຍະພັດທະນາ 5 ປີຈະມາເຖິງ, ໄປຄຽງຄູ່ກັບເລື່ອງຊຸກຍູ້ການພັດທະນາເສດຖະກິດ, ຮັບປະກັນຊີວິດສັງຄົມ, ຫວຽດນາມ ຈະສຸມໃສ່ກໍ່ສ້າງພື້ນຖານລະບອບລະບຽບການຢ່າງໝັ້ນຄົງ, ເປັນພື້ນຖານເພື່ອປະຕິບັດບັນດາ ກຳນົດທິດ, ຍຸດທະສາດທີ່ໄດ້ວາງອອກ. ເປົ້າໝາຍແຖວໜ້າຂອງ ຫວຽດນາມ ແມ່ນສ້າງເສດຖະກິດມະຫາພາກເປັນປົກກະຕິ; ປະຕິບັດບັນດາບາດກ້າວບຸກທະລຸຍຸດທະສາດ; ສ້າງໂຄງປະກອບພື້ນຖານເສດຖະກິດຄືນໃໝ່ ທີ່ຕິດພັນກັບການປ່ຽນໃໝ່ຮູບແບບການເຕີບໂຕ; ຮັບປະກັນຊີວິດສັງຄົມ; ເປັນເຈົ້າການຮັບມືກັບການປ່ຽນແປງຂອງດິນຟ້າອາກາດ; ສູ້ຊົນບັນລຸລະດັບເຕີບໂຕສະເລ່ຍແຕ່ 6,5 – 7% ໄລຍະ 2016 – 2020. ທ່ານນາຍົກລັດຖະມົນຕີປາດຖະໜາວ່າ: ໃນວິວັດທະນາການເຊື່ອມໂຍງ ແລະ ພັດທະນາເສດຖະກິດ ຫວຽດນາມ ຈະສືບຕໍ່ໄດ້ຮັບການການໜູນຊ່ວຍຈາກປະຊາຄົມອຸປະຖຳເວົ້າລວມ ແລະ WB ເວົ້າສະເພາະ ເພື່ອປະຕິບັດສຳເລັດບັນດາຄາດໝາຍທີ່ໄດ້ວາງອອກ.
ສ່ວນທ່ານນາງ Bristalina I.Georgieva ຜູ້ອຳນວຍການໃຫຍ່ຝ່າຍບໍລິຫານທະນາຄານໂລກ (WB) ໃຫ້ຮູ້ວ່າ: WB ປາດຖະໜາຢາກຮ່ວມມືກັບລັດຖະບານ ຫວຽດນາມ ເພື່ອກຳນົດກຳລັງໜູນການເຕີບໂຕໃໝ່ໃຫ້ແກ່ພື້ນຖານເສດຖະກິດ ກໍ່ຄືໜູນຊ່ວຍ ຫວຽດນາມ ຮັບມືຕໍ່ເຫດການຜັນແປດ້ານເສດຖະກິດກໍ່ຄືຄວາມສ່ຽງຈາກໄພທຳມະຊາດ. ທ່ານນາງ Bristalina I.Georgieva ຖືວ່າ ຫວຽດນາມ ຍັງມີຄສາມສາມາດບົ່ມຊ້ອນພັດທະນາເສດຖະກິດ, ດັ່ງນັ້ນ WB ຈະສືບຕໍ່ຮ່ວມມື, ໜູນຊ່ວຍ ຫວຽດນາມ ບົນເສັ້ນທາງພັດທະນາຂອງຕົນ.
(ແຫຼ່ງຄັດຈາກ VOV)